ঈদে এবার টাঙ্গাইলের বাজারে মসলার দাম চড়া | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
ঈদে এবার টাঙ্গাইলের বাজারে মসলার দাম চড়া
0
অর্থ ও ব্যবসা, টাঙ্গাইল, শীর্ষ সংবাদ, সদর, সর্বশেষ ৫০
জুন ২১, ২০১৭
অ+ অ-
ইমেইল প্রিন্ট
শেয়ার করুন
জাহিদ হাসান ॥
ঈদুল ফিতরের আগেই টাঙ্গাইলের বাজারে বেড়ে গেছে মসলার দাম। বেশি চাহিদার তিনটি মসলা জিরা, এলাচি ও দারুচিনির দাম বেশ খানিকটা বেড়েছে। খুচরা পর্যায়ে যে জিরা কিছুদিন আগেও ৩৮০ টাকা দরে পাওয়া যেত, সেটা এখন ৪৫০ টাকা চাইছেন বিক্রেতারা।
চাল, চিনি, লবণ, রসুন, মাছ ও মাংসের চড়া দামের মধ্যে এবার ঈদে মসলা কিনতেও বাড়তি ব্যয় করতে হবে ক্রেতাদের। ব্যবসায়ীরা টিনিউজকে জানিয়েছেন, ঈদের আগে মসলার দাম বেড়ে যাওয়ার কারণ দু’টি। একদিকে বাজেটে সরকার মসলা আমদানিতে শুল্ক বাড়িয়েছে, অন্যদিকে আন্তর্জাতিক বাজারদরও বেড়েছে।
সংসারে পেঁয়াজ, রসুন, হলুদ, মরিচ ইত্যাদি মসলা যতটা লাগে, জিরা, এলাচি ততটা প্রয়োজন হয় না। তবে ঈদ এলে যেহেতু সব পরিবারেই ভালো খাবার রান্না হয়, সেহেতু সবাইকেই মসলা কিনতে হয়। সীমিত আয়ের মানুষ সাধারণত গরম মসলা নামে পরিচিত এসব মসলা কেনে ৫০ গ্রাম, ১০০ গ্রাম করে।
টাঙ্গাইলের বিভিন্ন বাজারে এখন মানভেদে প্রতি ১০০ গ্রাম জিরার দাম চাওয়া হচ্ছে ৪৫ থেকে ৫৫ টাকা। এতে কেজি প্রতি দাম পড়ছে ৪৫০ থেকে ৫৫০ টাকা। রোজা শুরুর আগে এসব জিরার দাম কেজি প্রতি ৫০ থেকে ৬০ টাকা কম ছিল বলে দাবি বিক্রেতাদের। দেশে এখন জিরা আমদানি হচ্ছে ভারত ও সিরিয়া থেকে। বাজেট ঘোষণার পর পাইকারি বাজারে ভারতীয় জিরার দাম কেজিতে ১৫-২০ টাকা বেড়ে ৩৫০ টাকা, সিরিয়ার জিরা ২৫-৩০ টাকা বেড়ে ৩৭৫ টাকা দরে বিক্রি হচ্ছে।
বাজারের খুচরা বিক্রেতা সুজন মিয়া টিনিউজকে বলেন, কিছুদিন আগেও জিরা কেনা যেত কেজি প্রতি ৩৩০ টাকা দরে, এরপর সেটা ৩৫০ টাকা হলো। এখন কিনতে হচ্ছে ৩৮০ টাকা কেজি দরে। এলাচির দাম কেজিতে ১৫০-২০০ টাকা বেড়েছে বলে দাবি করেন তিনি।
পাইকারি বাজারে প্রায় ১৫ ধরনের এলাচি বিক্রি হয়। তবে সাধারণ বাজারে যেসব এলাচি বেশি বিক্রি হয় তার দাম কেজি প্রতি ১ হাজার ২০০ থেকে ১ হাজার ৬০০ টাকার মধ্যে। পাইকারি বাজারে এসব এলাচির দাম কেজি প্রতি ৫০ টাকার মতো বেড়েছে বলে টিনিউজকে জানান ব্যবসায়ীরা। অন্যদিকে খুচরা বাজারে ১০০ গ্রাম এলাচিতে গ্রাহককে ২০ টাকা বেশি দিতে হচ্ছে।
এছাড়া কিশমিশের দাম কেজিতে ১০ থেকে ২০ টাকা ও দারুচিনি কেজি প্রতি ২০ থেকে ৩০ টাকা বেড়েছে খুচরা পর্যায়ে। তবে গোলমরিচ, লবঙ্গসহ অন্যান্য মসলার দামে হেরফের হয়নি। অবশ্য মসলার দামে খুচরা ও পাইকারি বাজারের পার্থক্য অনেক। এসব পণ্য যেহেতু খুব কম পরিমাণে বিক্রি হয়, সেহেতু খুচরা ব্যবসায়ীদের মধ্যে মুনাফা বেশি করার প্রবণতা রয়েছে। ২০১৭-১৮ অর্থবছরের বাজেটে জিরা, এলাচি, দারুচিনি, গোলমরিচ ইত্যাদি মসলা আমদানিতে আমদানি শুল্ক ২৫ থেকে কমিয়ে ৫ শতাংশ করেছেন, অন্যদিকে সম্পূরক শুল্ক ২০ থেকে বাড়িয়ে ৫০ শতাংশ করেছেন। সার্বিকভাবে কর ভার কিছুটা বেড়েছে।
পাইকারি মসলা ব্যবসায়ী সমিতির সভাপতি টিনিউজকে বলেন, নতুন কর কাঠামোর কারণে এক কেজি জিরায় ১৩ টাকা, এলাচিতে ৫৭-৫৮ টাকা ও গোলমরিচে ৩০ থেকে ৪০ টাকা কর বেড়েছে। একে তো সরকার কর বাড়িয়েছে, অন্যদিকে আমদানি মূল্যও বেশি। এ কারণেই এসব মসলার দাম বেড়েছে। ৩৫০ টাকার এক কেজি জিরায় ১০৩ টাকাই কর দিতে হয় উল্লেখ করে টিনিউজকে আরও বলেন, ‘সরকার মসলাকে নিত্যপ্রয়োজনীয় পণ্য হিসেবে গণ্য করে। এতে এত কর থাকা উচিত নয়। আমরা দীর্ঘদিন ধরে কর কমানোর কথা বলছি, কিন্তু এবার বাড়ানো হলো। এতে জিরা ও এলাচির চোরাচালান আরও বাড়বে।’
টাঙ্গাইল জেলার বাজারে এখন পেঁয়াজ বেশ কম দামে বিক্রি হচ্ছে। ভালো মানের দেশি পেঁয়াজ কেজি প্রতি ৩০ থেকে ৩৫ টাকার মধ্যেই পাওয়া যাচ্ছে। তবে বিদেশি রসুনের দাম চড়া। চীনা রসুন ৩৬০ টাকা দরে বিক্রি হচ্ছে। নতুন আমদানি হওয়া ভারতীয় রসুন মিলছে ২৫০ টাকা কেজিতে। দেশীয় রসুন ১২০-১৪০ টাকা কেজিতে বিক্রি করছেন বিক্রেতারা।
চাল, ছোলা, লবণ ও চিনির বাজার আগের মতোই চড়া। তবে কমে গেছে বেগুন ও শসার দাম। এক কেজি লম্বা বেগুন এখন ৫০ টাকা ও শসা ৩০-৩৫ টাকার মধ্যেই মিলছে। কাঁচা মরিচ ৩০-৪০ টাকা কেজির মধ্যেই বিক্রি হচ্ছে।
শেয়ার করুন
Tagged with
ঈদে এবার টাঙ্গাইলের বাজারে মসলার দাম চড়া
Like to share?
Newer Postকালিহাতীতে ১১ পিচ ইয়াবাসহ একজন গ্রেফতার
Older Postবঙ্গবন্ধু সেতুতে টোল নিয়ে কাদের সিদ্দিকীর সঙ্গে বাকবিতণ্ডা
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
সর্বশেষ সংবাদ
দেশীয় অস্ত্রসহ দুইজনকে গ্রেফতার করেছে র‌্যাব
মাভাবিপ্রবিতে ছাত্রলীগের আন্তর্জাতিক মাতৃভাষা দিবস পালন
মাভাবিপ্রবিতে ময়মনসিংহ গ্রুপের মনাকে পিটালো ছাত্রলীগ সভাপতি গ্রুপের ইয়াছিন
পঞ্চাশ হাজার টাকার অভাবে পঙ্গু হতে বসেছে জুলমত
নাগরপুরে বিভিন্ন শিক্ষা প্রতিষ্ঠানে বাঁশ ও কলাগাছ দিয়ে নির্মিত শহীদ মিনারই ভরসা !
টাঙ্গাইল স্টেডিয়ামে ১ম বিভাগ ক্রিকেট লীগ শুরু
মাভাবিপ্রবিতে আন্তর্জাতিক মাতৃভাষা দিবস পালিত
টাঙ্গাইলে আন্তর্জাতিক মাতৃভাষা দিবস পালিত
বিটেকের সাবেক শিক্ষার্থীর অকাল মৃত্যু
টাঙ্গাইলে শেখ রাসেল জাতীয় শিশু কিশোর পরিষদের প্রতিষ্ঠা বার্ষিকী পালিত
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
অলংকরণে- AL-AMIN KHAN | কারগরি সহযোগিতায়- S H O P N O
Scroll
ব্রেকিং নিউজঃ
এলেঙ্গা পৌরসভা ও বিভিন্ন ইউপির নির্বাচন ২৯ মার্চ রুপা গণধর্ষণ ও হত্যা মামলার ডেথ রেফারেন্স হাইকোর্টে রুপা গণধর্ষণ ও হত্যা মামলায় চারজনের ফাঁসী ও একজনের সাত বছরের কারাদন্ড এমপি রানার উপস্থিতিতে স্বাক্ষ্যগ্রহণ অনুষ্ঠিত ॥ পরবর্তী তারিখ ২০ মার্চ